Deg yixef-a amenzu , Amahil-nneɣ n unadi isemma-yas « Amezgun aqbayli i warrac, d adeg ,uselmed d usiweḍ n yidles ». lfayda-a tesɛa iswi n unadi ɣef tmuɣli n umezgun aqbayli yettwawehhan i yimeshanayen ilmeẓyen d uskasi n dduṛ-is n llsas deg usiweḍ n wazalen idelsanen i d-yettwawehhan i temnaḍt n Leqbayel. Nesteqsay iman-nneɣ ɣef: “D acu-t wazal n umezgun aqbayli i warrac deg uselmed n ugrud d usiweḍ adelsan n wazalen” liḥala n wass-a n umezgun aqbayli i warrac, yettunefk-d yiwen n uskasi amatu ɣef tɣawsiwin-is d usnerni-ines deg s teɣzi n wakud. Nnig waya, ad nwali azalen idelsanen usligen ay d-yettaweḍ umezgun-a d wamek ay yettekkay deg uḥraz d ussebded n tgemmi tadelsant taqbaylit i tsutwin timaynutin.